2019 Nissan Sentra en venta en Norwalk, Lynwood, Bellflower, Compton, Cerritos, Los Angeles, Huntington Park & South Gate, CA 3N1AB7AP7KY331480 - Downey Nissan Espanol.
Stock #: D191675 Telkom sê landlyn-dienste is herstel | Netwerk24
Telkom sê landlyn-dienste is herstel
Deur Petrus Malherbe 27 Februarie 2020 16:11
Telkom se kenteken pryk op die Hillbrow-toring in Johannesburg. Foto: Getty Images
Ná twee dae is die probleme met landlyndienste uiteindelik uitgestryk, het Pynee Chetty, woordvoerder van Openserve, aan Netwerk24 bevestig.
Nommers in die 086- en 0800-reeks, sowel as sommige gewone landlyne, het sedert Dinsdagoggend nie gewerk nie.
Ondernemings soos banke en versekeraars moes alternatiewe nommers of platforms aan kliënte gee omdat oproepsentrums nie telefonies bereik kon word nie.
Volgens Chetty is die onderbreking in stemdienste deur “veelvlakkige foute” op Openserve se platform veroorsaak.
Die herstel daarvan was ook baie ingewikkeld, sê hy.
“Die Openserve-span het onverpoos saam met plaaslike en internasionale kundiges gewerk om die platform te herstel.”
Die maatskappy, wat aan Telkom behoort, het die fout reeds twee dae gelede opgespoor, maar het sedertdien gespook om dit reg te stel.
Stukkende apparatuur moes vervang word, waarna ingewikkelde verstellings aan programmatuur ook aangebring moes word.
“Dit was effektief in die herstel van al die geraakte dienste op die platform.”
Nommers in die 0800-, 0860-, 0861- en 0862-reeks is deur die probleem geraak.
Al die nommers werk nou weer, sê Chetty.
Tog bly Openserve en sy span “op en wakker” om te verseker dat stemdienste nie weer onderbreek word nie.
Telkom is besig met ’n groot herstruktureringsproses en beplan om teen einde April ’n groot aantal werkers by Openserve en van sy ander afdelings af te dank.
Meer oor: Telkom | Tegnologie | Telekommunikasie
Telkom: Net 18% aanvaar vrywillige pakkette
Groot fout met Telkom se landlyndienste
Nuwe Telkom-fone ly erg onder beurtkrag